《成都遨乐诗二十一首·二日出城》
宋代·田况

初岁二之日，言出东城闉。
缇骑隘重乳，淤车坌行尘。
原野信滋腴，景物争光新。
青畴隐遥壩，弱柳垂芳津。
隐卒具威械，祭墦列重茵。
俗尚各有时，孝思情则均。
归途喧鼓铙，聚观无富贫。
坤隅地力狭，百业常苦辛。
设微行乐事，何由裕斯民。
守侯其勉旃，亦足彰吾仁。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。